வாட்ஸ் ஆப், ஃபேஸ்புக் போன்ற சமூக வலைதளங்களின் பயன்பாடு நம்மிடையே அதிகரித்து விட்டது. செல்போன் இல்லாமல் ஐந்து நிமிடங்கள் கூட இருந்திட முடியாதவர்களாய் அடிமையாகிக் கிடக்கிறோம் நாம். ஒருவர் முகநூலில் தங்களின் துக்கம் மற்றும் மகிழ்வான தருணங்களை பதிவிடுவார்கள். இதனை பார்த்துக் கொண்டிருக்கும் நாம், நம் வாழ்வில் இப்படியான நிகழ்வுகள் நடக்கவில்லையே என்ற விரக்தி நிலைக்கு தள்ளப் படுவோம். தேவையற்ற சிந்தனைகள் நம்மை சூழ்ந்து நம் நிம்மதியை, மன மகிழ்ச்சியை குழைத்துவிடும். மேலும், உங்களுக்குத் தாழ்வு மனப்பான்மை மற்றும் சுய மதிப்பீடு இழந்து போகவும் வாய்ப்புள்ளது. அதனால், தற்காலிகமாக உங்களை வாட்ஸ் ஆப், ஃபேஸ்புக், ட்விட்டர் போன்ற சமூக வலைதளங்களில் இருந்து துண்டித்துக் கொள்ளுங்கள்.